आजतक पंचायत हिमाचल प्रदेश के मंच से सुशील कुमार शिंदे ने कहा कि राज्य में वीरभद्र सिंह की सरकार ने पांच साल में वह काम कर दिखाया जिसे पूरा करने के लिए सामान्य मुख्यमंत्री को 10 साल का समय लगेगा. शिंदे ने कहा कि देश में जब भी बीजेपी सरकार बनती है वह बदला लेने की राजनीति करती है. बदले की भावना से की जाने वाली राजनीति नहीं होनी चाहिए. शिंदे ने कहा कि मोदी जी सवाल पूछते हैं कि 60 साल में कांग्रेस ने क्या किया. इस सवाल का जवाब वह क्यों जानना चाहते हैं. क्या पूरे देश में बिजली, सड़क, फैक्ट्री, अस्पताल इत्यादि चीजें मोदी सरकार के कार्यकाल के दौरान बनी हैं? क्या महज 5 साल की मोदी सरकार में ही देश में अपना पहला कदम उठाया है.